ম্যালকম
ম্যালকম ফিলিপে সিলভা দে অলিভিয়েরা (জন্ম: ২৬ ফেব্রুয়ারি ১৯৯৭), যিনি ম্যালকম নামে পরিচিত, একজন ব্রাজিলীয় পেশাদার ফুটবলার যিনি উইঙ্গার হিসেবে রাশিয়ার ক্লাব জেনিত সেইন্ট পিটার্সবার্গ এর হয়ে খেলেন। ম্যালকমের ফুটবলার জীবনের হাতেখড়ি হয় ব্রাজিলের ক্লাব করিন্থিয়ান্স এ। ২০১৪ সালে করিন্থিয়ান্সে এ ম্যালকম তার পেশাদার ফুটবলার জীবন শুরু করেন। ২০১৫ সালে তিনি ফরাসি ক্লাব বোর্দোতে যোগ দেন। ২০১৮ সালে ৪কোটি ১০ লক্ষ ইউরোর বিনিময়ে স্পেনের ক্লাব বার্সেলোনা ম্যালকমকে কিনে নেয়। ২০১৯ সালে জেনিত সেইন্ট পিটার্সবার্গ ৪ কোটি ইউরোর বিনিময়ে ম্যালকমকে কিনে নেয়। ম্যালকম ব্রাজিল অনূর্ধ্ব-২০ ও অনূর্ধ্ব-২৩ দলে খেলেছেন। তিনি ২০১৫ সালের ফিফা অনূর্ধ্ব-২০ বিশ্বকাপে রানার-আপ হওয়া ব্রাজিল অনূর্ধ্ব-২০ দলের সদস্য ছিলেন।